Борис Младенов-Young
Животът ми залязва. Остарявам…

chitanka.info

Животът ми залязва. Остарявам.

Живях във век, изпълнен с чудеса.

И ако днес за нещо съжалявам,

то е, че скоро с тях ще се простя.

И няма, времето да доживея

(а то е може би пред моя праг),

когато ще открият панацея,

за да лекуват всички форми рак.

Вълнуващ, плодоносен път измина

вековната хуманна медицина,

във всички сфери стигна апогей.

И вярвам, че и в битката й с рака

успех, велико тържество я чака…

И тази вяра е за мен елей!!!

Сидни, Австралия — 2017 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.